वैज्ञानिकों को आयडिया आते रहे और नित नये नवाचार होते गये। ‘इलेक्ट्रॉनिकी’ के क्षेत्र में कार्य करे वैज्ञानिकों का एक स्रोत ‘संख्यात्मक ज्ञान’ के लिए विकसित ‘नम्बर सिस्टम’ भी रहा। ‘0’ तथा ‘1’ से ‘बायनरी सिस्टम’ बनता है। इसमें प्रत्येक संख्या को इन्हीं ‘दो’ अंकों से अभिव्यक्त किया जाता है। जब जार्ज बुल के मन में जब यह आयडिया आया कि ‘0’ को ‘ना’ से और ‘1’ को ‘हाँ’ माना जा सकता है तो तर्क की गणितीय अवधारणा सामने आ गई। इसने ‘बुलियन एलजेब्रा’ को जन्म दिया। इसके अनुप्रयोग का आयडिया ‘इलेक्ट्रानिकी’ के क्षेत्र में काम कर रहे वैज्ञानिकोंं को आया जिसने ‘डिजिटल इलेक्ट्रॉनिकी’ को जन्म दिया। अगर वैज्ञानिक ‘बुलियन एलजेब्रा’ पर ही पर रूक गये होते तो क्या ‘डिजिटल इलेक्ट्रॉनिकी’ आती? और, क्या आज ‘डिजिटल क्रांति’ होती? क्या हम ई-दुनिया में प्रवेश कर पाते? क्या हमारे हाथों में ‘स्मार्ट फोन’ होते? क्या आज दुनिया में ‘ई-बैंकिंग’ या ‘केशलेस ट्रांजेक्शन’ की बात होती?